Diari Oficial de la Generalitat Valenciana


Sumari del DOGV 2902, del 03-01-1997 (1997/894956)

ORDRE de 18 de desembre, de la Conselleria de Cultura, Educació i Ciència, per la qual es modifica l'Ordre d'11 de març de 1996, per la qual es convoca la concessió de beques per a esportistes d'elit i subvencions destinades a clubs esportius de la Comunitat Valenciana amb participació en competicions oficials internacionals i/o de màxima categoria nacional d'esport no professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2902

Data del DOGV
:   03-01-1997

Secció del DOGV
:   ALTRES DISPOSICIONS

Número del document
:   1997/894956


Data del document
:   18-12-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 18 de desembre, de la Conselleria de Cultura, Educació i Ciència, per la qual es modifica l'Ordre d'11 de març de 1996, per la qual es convoca la concessió de beques per a esportistes d'elit i subvencions destinades a clubs esportius de la Comunitat Valenciana amb participació en competicions oficials internacionals i/o de màxima categoria nacional d'esport no professional.  
Preàmbul  
La Llei 4/1993, de l'Esport de la Comunitat Valenciana, estableix en l'article 15 el suport i tutela a l'esport d'elit, especialment el no professional.  
La Conselleria de Cultura, Educació i Ciència, en la seua labor de promoció de l'esport, està col·laborant amb els clubs esportius de la Comunitat Valenciana, especialment els que participen en competicions oficials de caràcter internacional.  
Aquests clubs esportius d'elit amb participació internacional durant la temporada 1995/96 han realitzat un esforç pressupostari important per adequar-se a les noves línies de gestió establides per la Direcció General de l'Esport.  
La Conselleria de Cultura, Educació i Ciència, conscient de l'esforç dut a terme pels clubs d'elit amb participació internacional i com a conseqüència d'una redistribució de crèdits entre línies pressupostàries, augmentarà la seua col·laboració econòmica amb aquests clubs.  
Al mateix temps, i a fi de facilitar la justificació de les noves ajudes que puguen concedir-se, es considera convenient ampliar el termini de justificació previst en la base setena de l'annex II de la convocatòria.  
En virtut d'això i de conformitat amb el que disposa l'article 35 de la Llei 5/1983, de 30 de desembre, de Govern Valencià (DOGV de 30.12.83),  
ORDENE  
Primer  
Modificar l'import global màxim de les subvencions a clubs esportius de la Comunitat Valenciana a què es refereix la disposició primera de l'Ordre d'11 de març de 1996 (DOGV núm. 2715, de 25 de març), ampliant-lo en dotze milions sis-centes quaranta-tres mil set-centes setanta-vuit (86.054.393) pessetes, amb el propòsit d'afavorir la participació internacional dels clubs esportius d'elit de la Comunitat Valenciana.  
L'import global màxim indicat es finançarà a càrrec del capítol IV de la secció 09, servei 09 i programa 457.10 i línia 4.04 dels pressupostos de la Generalitat Valenciana per a 1996.  
Segon  
Obrir un nou termini de justificació de les subvencions destinades als clubs esportius, que acabarà el dia 31 de desembre de l'any corrent.  
Disposicions finals  
Primera  
Es faculta el director general de l'Esport per a dictar les resolucions necessàries per a l'adequat desplegament i execució del que disposa aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu, en el termini de dos mesos comptadors des de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició d'aquest recurs requerirà la comunicació prèvia a la Conselleria de Cultura, Educació i ciència.  
Tot això d'acord amb els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de desembre de 1996  
La consellera de Cultura, Educació i Ciència,  
MARCELA MIRÓ PÉREZ